CELEX: 32007D0619
Language: lt
Date: 1190246400000
Title: 2007/619/EB: 2007 m. rugsėjo 20 d. Komisijos sprendimas dėl 1,3-dichlorpropeno neįtraukimo į Tarybos direktyvos 91/414/EEB I priedą ir augalų apsaugos produktų, kuriuose yra tos medžiagos, registracijų panaikinimo (Pranešta dokumentu Nr. C(2007) 4281) (Tekstas svarbus EEE)

25.9.2007   
            
            
               LT
            
            
               Europos Sąjungos oficialusis leidinys
            
            
               L 249/11
            
         
      KOMISIJOS SPRENDIMAS
   
   2007 m. rugsėjo 20 d.
   dėl 1,3-dichlorpropeno neįtraukimo į Tarybos direktyvos 91/414/EEB I priedą ir augalų apsaugos produktų, kuriuose yra tos medžiagos, registracijų panaikinimo
   (Pranešta dokumentu Nr. C(2007) 4281)
   (Tekstas svarbus EEE)
   (2007/619/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 8 straipsnio 2 dalies ketvirtą pastraipą,
   kadangi
   
               (1)
            
            
               Direktyvos 91/414/EEB 8 straipsnio 2 dalyje nustatyta, kad valstybė narė gali per 12 metų nuo pranešimo apie šią direktyvą leisti teikti į rinką augalų apsaugos produktus, kuriuose yra veikliųjų medžiagų, neįrašytų į šios direktyvos I priedą, ir kurie dvejus metus nuo pranešimo apie šią direktyvą dienos yra rinkoje, kol šios medžiagos bus laipsniškai tiriamos pagal darbų programą.
            
         
               (2)
            
            
               Komisijos reglamentuose (EB) Nr. 451/2000 (2) ir (EB) Nr. 703/2001 (3) nustatytos Direktyvos 91/414/EEB 8 straipsnio 2 dalyje nurodytos darbų programos išsamios antrojo etapo įgyvendinimo taisyklės ir veikliųjų medžiagų, kurias reikia įvertinti siekiant jas įtraukti į Direktyvos 91/414/EEB I priedą, sąrašas. Į šį sąrašą įtrauktas 1,3-dichlorpropenas.
            
         
               (3)
            
            
               1,3-dichlorpropeno poveikis žmonių sveikatai ir aplinkai pranešėjo pasiūlytais naudojimo atvejais buvo įvertintas pagal reglamentuose (EB) Nr. 451/2000 ir (EB) Nr. 703/2001 išdėstytas nuostatas. Be to, šiais reglamentais skiriamos valstybės narės ataskaitų rengėjos, kurios pagal Reglamento (EB) Nr. 451/2000 8 straipsnio 1 dalies nuostatas Europos maisto saugos tarnybai (EMST) privalo pateikti atitinkamas vertinimo ataskaitas ir rekomendacijas. Ispanija buvo paskirta ataskaitą apie 1,3-dichlorpropeną rengiančia valstybe nare, o visa reikalinga informacija buvo pateikta 2004 m. sausio 14 d.
            
         
               (4)
            
            
               Šią vertinimo ataskaitą valstybės narės ir Europos maisto saugos tarnyba persvarstė ir 2006 m. gegužės 12 d. pateikė Komisijai kaip EMST veikliosios medžiagos pesticido 1,3-dichlorpropeno keliamo pavojaus vertinimo tarpusavio peržiūros (4) išvadas. Šią ataskaitą valstybės narės ir Komisija persvarstė Maisto grandinės ir gyvūnų sveikatos nuolatiniame komitete ir 2007 m. gegužės 15 d. pateikė kaip Komisijos 1,3-dichlorpropeno peržiūros ataskaitą.
            
         
               (5)
            
            
               Atliekant šios veikliosios medžiagos vertinimą buvo nustatyta keletas susirūpinimą keliančių klausimų. Visų pirma susirūpinimą kelia didelis kiekis į aplinką išmetamų žinomų ir nežinomų polichlorintų priemaišų, apie kurių patvarumą, toksikologines savybes, patekimą į auginamas kultūras, kaupimąsi, metabolines savybes ir likučių koncentraciją nėra jokios informacijos. Dėl šios priežasties nebuvo įrodyta, kad poveikis vartotojams yra priimtinas, ir yra iškilęs galimas gruntinio vandens užteršimo pavojus, taip pat pavojus paukščiams, žinduoliams, vandens organizmams ir kitiems netiksliniams organizmams.
            
         
               (6)
            
            
               Komisija paragino pranešėją pateikti pastabų apie tarpusavio peržiūros rezultatus ir apie tai, ar jis ketina toliau remti šios medžiagos įtraukimą. Pranešėjas pateikė pastabas, kurios buvo atidžiai išnagrinėtos. Tačiau nepaisant pateiktų argumentų, pirmiau minėtos problemos liko neišspręstos, o remiantis pateikta informacija atlikti ir per Europos maisto saugos tarnybos ekspertų posėdžius apsvarstyti vertinimai neparodė, kad galima tikėtis, jog augalų apsaugos produktai, kuriuose yra 1,3-dichlorpropeno, siūlomomis naudojimo sąlygomis iš esmės atitinka Direktyvos 91/414/EEB 5 straipsnio 1 dalies a ir b punktuose nustatytus reikalavimus.
            
         
               (7)
            
            
               Todėl 1,3-dichlorpropenas neturėtų būti įtrauktas į Direktyvos 91/414/EEB I priedą.
            
         
               (8)
            
            
               Reikėtų imtis priemonių siekiant užtikrinti, kad galiojančios augalų apsaugos produktų, kuriuose yra 1,3-dichlorpropeno, registracijos per nustatytą laikotarpį būtų panaikintos, nebeatnaujinamos ir kad nebūtų registruojami tokie nauji produktai.
            
         
               (9)
            
            
               Bet koks valstybių narių suteikiamas lengvatinis laikotarpis turimų augalų apsaugos produktų, kuriuose yra 1,3-dichlorpropeno, atsargų sunaikinimui, sandėliavimui, pateikimui į rinką ir naudojimui turėtų būti ne ilgesnis kaip dvylika mėnesių, kad šias atsargas būtų galima naudoti ne ilgiau kaip dar vieną auginimo sezoną, o tai leis užtikrinti, kad augalų apsaugos produktus, kuriuose yra 1,3-dichlorpropeno, galima vartoti 18 mėnesių po šio sprendimo priėmimo.
            
         
               (10)
            
            
               1,3-dichlorpropenas naudojamas kaip metilbromido pakaitalas. Dėl galimo didelio ozoną ardančio poveikio, kurį sukelia metilbromidas, palaipsniui atsisakoma naudoti šią medžiagą pagal Monrealio protokolą dėl ozono sluoksnį ardančių medžiagų, o jos naudojimui taikomos griežtos kvotos, skirtos „būtiniausiems naudojimo atvejams“. Todėl nustojus naudoti 1,3-dichlorpropeną greičiausiai bus pateikta naujų prašymų dėl metilbromido kvotų. Norinti įgyvendinti Monrealio protokolo tikslus reikia per 18 mėnesių persvarstyti augalų apsaugos produktų, kuriuose yra 1,3-dichlorpropeno, registracijų panaikinimo terminą, kad būtų galima įvertinti konkretų tokio panaikinimo poveikį metilbromido naudojimo atžvilgiu.
            
         
               (11)
            
            
               Panaikinimo laikotarpiu valstybės narės turėtų priimti priemones bet kokiam žmonių ar gyvūnų sveikatai ir aplinkai gręsiančiam pavojui mažinti.
            
         
               (12)
            
            
               Šis sprendimas neapriboja galimybės teikti paraišką dėl 1,3-dichlorpropeno pagal Direktyvos 91/414/EEB 6 straipsnio 2 dalies nuostatas, siekiant jį įtraukti į šios direktyvos I priedą.
            
         
               (13)
            
            
               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Veiklioji medžiaga 1,3-dichlorpropenas neįtraukiama į Direktyvos 91/414/EEB I priedą.
   2 straipsnis
   Valstybės narės užtikrina, kad:
   
               a)
            
            
               augalų apsaugos produktų, kuriuose yra 1,3-dichlorpropeno, registracijos būtų panaikintos iki 2008 m. kovo 20 d.;
            
         
               b)
            
            
               nuo šio sprendimo paskelbimo dienos augalų apsaugos produktai, kuriuose yra 1,3-dichlorpropeno, nebūtų registruojami ar jų registracijos nebūtų atnaujinamos.
            
         3 straipsnis
   
               a)
            
            
               Bet koks valstybių narių suteikiamas lengvatinis laikotarpis pagal Direktyvos 91/414/EEB 4 straipsnio 6 dalies nuostatas baigiasi ne vėliau kaip 2009 m. kovo 20 d.
            
         
               b)
            
            
               a punkte nurodytas laikotarpis turi būti persvarstytas ir jis gali būti pratęstas papildomam ne ilgesniam kaip 18 mėnesių laikotarpiui atsižvelgiant į bet kokią gautą naują informaciją apie ozono sluoksnį ardančias medžiagas. Peržiūroje turi būti apsvarstytas galimas augalų apsaugos produktų, kuriuose yra 1,3-dichlorpropeno, galiojančių registracijų panaikinimo poveikis metilbromido naudojimo Monrealio protokole numatytais būtiniausiais naudojimo atvejais atžvilgiu.
            
         4 straipsnis
   3 straipsnyje minimu lengvatiniu laikotarpiu valstybės narės užtikrina, kad:
   
               —
            
            
               ypatingas dėmesys būtų skiriamas su maistu suvartojamo 1,3-dichlorpropeno ir jo metabolitų poveikiui vartotojams atsižvelgiant į būsimus Bendrijos didžiausios likučių koncentracijos persvarstymus,
            
         
               —
            
            
               augalų apsaugos produktus, kuriuose yra 1,3-dichlorpropeno, naudotų tik profesionalūs naudotojai,
            
         
               —
            
            
               būtų nustatytos rizikos mažinimo priemonės siekiant apsaugoti gruntinį vandenį pažeidžiamose teritorijose ir būtų pradėtos stebėsenos programos, skirtos patikrinti, ar gruntinis vanduo gali būti užterštas pažeidžiamose teritorijose.
            
         Šis sprendimas skirtas valstybėms narėms.
   
      Priimta Briuselyje, 2007 m. rugsėjo 20 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 230, 1991 8 19, p. 1. Direktyva su paskutiniais pakeitimais, padarytais Komisijos direktyva 2007/52/EB (OL L 214, 2007 8 17, p. 3).
   
      (2)  OL L 55, 2000 2 29, p. 25. Reglamentas su paskutiniais pakeitimais, padarytais Reglamentu (EB) Nr. 1044/2003 (OL L 151, 2003 6 19, p. 32).
   
      (3)  OL L 98, 2001 4 7, p. 6.
   
      (4)  EMST mokslinė ataskaita (2006) 72, p. 1–99, 1,3-dichlorpropeno keliamo pavojaus vertinimo tarpusavio peržiūros išvados.